
[bookmark: _Hlk16087236]RAPORT DE SPECIALITATE
privind implementarea etapei a II-a a proiectului „Reabilitarea, modernizarea si echiparea infrastructurii educaționale la Școala gimnaziala "Petre Sergescu"”


UAT Municipiul Drobeta Turnu Severin a depus proiectul „Reabilitarea, modernizarea si echiparea infrastructurii educaționale la Școala gimnaziala "Petre Sergescu"” finanțat din Fonduri Europene prin Programului Operațional Regional 2014-2020, Axa prioritară 10, Obiectiv specific 10.1, apelul de proiecte nr. POR/317/10/1/Creșterea gradului de participare la nivelul educației timpurii si învățământului obligatoriu, în special pentru copii cu risc crescut de părăsire timpurie a sistemului. 



Obiectivele propuse a fi atinse prin acest proiect sunt:
Obiectivul general al proiectului
Obiectivul general al investiției îl constituie îmbunătățirea calității infrastructurii de educație si a dotării Scolii Gimnaziale “PETRE SERGESCU” din Municipiul Drobeta Turnu Severin, pentru asigurarea unui proces educațional la standarde europene. Proiectul va implementa masuri de îmbunătățire a condițiilor pentru o educație de calitate, accesibila si atractiva ce va duce la creșterea participării populației școlare si a cadrelor didactice la procesul educațional, la nivelul învățământului primar si gimnazial si va duce la o scădere a abandonului școlar si a părăsirii timpurii a scolii. Proiectul contribuie si la realizarea obiectivului Programului Operațional Regional, prioritate de investiții 10.1 "Investițiile în educație, și formare, inclusiv în formare profesională, pentru dobândirea de competențe și învățare pe tot parcursul vieții prin dezvoltarea infrastructurilor de educație si formare".




Obiectivele specifice ale proiectului
1. Îndeplinirea obiectivului general este condiționată de realizarea următoarelor obiective specifice:
- Îmbunătățirea stării infrastructurii aferente Scolii Gimnaziale "Petre Sergescu" din Drobeta Turnu Severin prin lucrări de reabilitare a corpurilor de clădire existente, a cailor de acces, a instalațiilor termice, sanitare, electrice, amenajări exterioare, covor asfaltic in curtea scolii si gardul împrejmuitor;
- Îmbunătățirea eficienței energetice a obiectivului;
- Creșterea nivelului de dotare al unității de învățământ cu sisteme informatice si didactice moderne, pentru creșterea accesului la informație si crearea bazelor pentru utilizarea noilor tehnologii;
- Conformarea cu prevederile legislației în vigoare cu privire la organizarea si funcționarea unităților de învățământ școlar si gimnazial;
- Dotarea clădirii existente cu rampe de acces și toate facilitățile pentru copii cu dizabilități;

2. Extinderea clădirii Școlii Gimnaziale "Petre Sergescu" cu o construcție noua P+1E. Se propune un corp de clădire nou executat care va fi cuplat cu clădirea nouă a școlii la ieșirea dinspre nord. Suprafața construita va fi de 239 mp, iar suprafața desfășurata va fi de 447 mp. Construcția va avea sala evenimente, grup sanitar, spatii primire si debarasare hrană, vestiare, spații de depozitare, etc, unde va funcționa programul „Școala după școala” ca activitate principală și programul ”o masa caldă” ca și activitate secundară. Dotarea și echiparea clădirii  în mod corespunzător pentru desfășurarea activităților dorite.
Contractul de finantare nr. 4393/13.06.2019 are ca termen de finalizare data de 31.12.2023, data la care toate activitatile proiectului trebuie finalizate si efectuate toate cheltuielile eligibile si neeligibile din cadrul proiectului. 

Avand in vedere faptul ca in data de 13.07.2022 a fost reziliat contractul de lucrari si procedura de atribuire a noului contract a fost de durata, constructorul nu poate finaliza lucrarile in termenul stabilit si anume data de 31.12.2023. Pentru a putea prelungi contractul de finantare pana la finele anului 2024, este necesara asumarea etapizarii proiectului prin H.C.L conform prevederilor „OUG 36/2023 Capitolul II, Articolul 4, Alineatul 5 - Proiectele/Operaţiunile etapizate cu o valoare totală mai mare de 1 milion euro, definite în conformitate cu prevederile art. 118a din Regulamentul (UE) 2021/1.060, cu modificările şi completările ulterioare” si Instructiunii AM POR 207/2023.
Conform solicitarilor ADR SV Oltenia si AM POR pentru etapizarea proiectului „Reabilitarea, modernizarea si echiparea infrastructurii educaționale la Școala gimnaziala "Petre Sergescu"” va solicitam sa aprobati urmatoarele:
  
Art. 1 Se aprobă implementarea etapei a II-a a proiectului „Reabilitarea, modernizarea si echiparea infrastructurii educaționale la Școala gimnaziala "Petre Sergescu"” in cadrul noului Program POR 2021-2027 in scopul finalizarii integrale.

Art. 2 Se aprobă contributia proprie in proiect a U.A.T. Municipiul Drobeta Turnu Severin aferenta cheltuielilor eligibile ramase in etapa a II-a de implementare a proiectului.

Art.3 Se aproba achitarea tuturor cheltuielile conexe si a cheltuielilor neeligibile ce pot aparea pe duratata implementarii proiectului „Reabilitarea, modernizarea si echiparea infrastructurii educaționale la Școala gimnaziala "Petre Sergescu"” in etapa a II-a.

Art.4 Hotărârea se comunică de către Secretarul General al Municipiului Drobeta Turnu Severin, Instituţiei Prefectului - Județul Mehedinți, Primarului Municipiului Drobeta Turnu Severin, se transmite Direcţiei de Dezvoltare Locală, Direcției Economice și se publică pe site-ul instituției www.primariadrobeta.ro.

Șef Serviciul Dezvoltare Locală și 
Managementul Proiectelor,
Vătuiu Mihaela Cati

Intocmit,
Prichici Adelin Cristian

